
Aperis nova PIV 

Nova Plena llustrita Vortaro jam estas akirebla de la 
libroservo de UEA. La nova eldono, kiun ĉefredaktis Michel 
Duc-Goninaz, estas funde reviziita kaj aktualigita, kun 
ilustraĵoj lokigitaj ne plu en la lastaj paĝoj, sed enkorpigitaj 
en la teksto mem. Formato: 150x255 mm, 1265 paĝoj. 
Eldonis SAT. La Libroservo de UEA vendas ĝin kontraŭ 
EUR 78,00 plus la kutimaj aldonaĵoj - 
Membroj, kiuj deziras komune mendi kun jam anonciĝintaj 
8 Hamburganoj, enlistigu sin ĉe Jŭrgen VVulff, por ĝui 
rabaton de grupa mendo. 

Nova adreso 

Ek de la 15a de Aŭgusto 2002 bonvolu 
uzi mian novan adreson, kiun mi jam 
indikis en la maldekstra kadro de la 
papera versio de Esperanto Hamburg. 

Benno Klehr 


Hamburgaj Temoj 

Ek de Junio ĉiumonate okazu prelegeto 
de iu klubano pri temo kiu taŭgas por 
prezenti nian urbon al gastoj. Tiel, ĝis la 
venontajaro, ni ĉiuj lernos multon pri nia 
urbo por ke ni povu kiel ĉiĉeronoj 
prezenti nian urbon al gastoj, kiuj 
venontjare survoje al UK vizitos 
Hamburgon. 


La HES klubejo malfermita Jhaŭde ek de 
19:30 h 

Programo: 20:00. 

Esperanto Haus donnerstags ab 19:30 
Uhr geoffnet. 

Programm: 20:00 Uhr. 









Sentenco 


Ne estas multa tempo inter tiu, 
kiam oni estas tro juna, 
kaj tiu, kiam oni estas tro 
maljuna por fari ion 


Jaŭde ek de la 18.30 h okazos 
"Postkursa Rondo" kun ekzercado kaj 
ludoj por plibonigi sciojn kaj 
parolkapablojn. 

Gvidas Jutta Sŭltz 


N.N. 

Prelego de Anatol Gonĉarov 


la 29-an de aŭgusto 2002: 

La popolo en Rusio post perestrojka ekhavis malpli bonajn kondiĉojn vivi sane aŭ 
kuraci sin same kiel ĉe pasinta socialismo. La vivo plimultekostiĝis, la kuraciloj same 
kaj kuracado pli-parte iĝis alte pagata. Vole-nevole la popolanoj devis iri alian vojon 
vivi kaj sanigi sin. Ankaŭ ĉe la socialismo estis apartaj personoj, kiuj serĉis/uzis 
netradiciajn metodojn resti sana aŭ kuraci sin preter medicino. Nun tiuj aferoj iĝas pli 
amasaj. Post priskribi kelkajn sansistemojn la preleganto ekrakontas pri la persona 
sperto sanigi sin preter-medicine. Li ekzemplos pri diversaj metodikoj, rakontas pri 
laŭgrada akirado de tute fortaj sano kaj eltenemo. La aŭtoro pruvas, ke la sano de 
ĉiu homo estas en liaj manoj kaj dependas de liaj scioj pri la alternativaj manieroj 
preventi malsanojn. Sekvas riĉa ilustrado laŭ la ege populara gazeto: „Sana 
vivmaniero" kiel kuraci tiun aŭ alian malsanon, kiel iĝi imuna al malsanoj. Ekster la 
kadroj de tiu prelego la preleganto havas alian neanoncitan prelegon: „Biokampo de 
homo kaj ties influo al la ĉirkaŭo". Ĝi estas forte ligita al la unua prelego enhave kaj 
kiel sekvo. Se la prelego-tempo permesos kaj ĉe la interesiĝo, la aŭtoro tuŝos ankaŭ 
tiun temon. 


VOJAĜO EN ESPERANTO-LANDO 

Tiel nomiĝas la eminenta verko de akademiano Boris Kolker, ĵus eldonita de UEA. La 
libro apartenas al malofta ĝenro de perfektigaj kursoj de Esperanto, kiuj pro klaraj 
kialoj estas multe malpli oftaj ol la startigaj lerniloj. Aparte ĝin elstarigas la fakto, ke ĝi 
estas samtempe gvidlibro pri la Esperanta kulturo. „La ambiciaj celoj de tiu ĉi 
neordinara lernolibro estas instrui krean regadon de la literatura lingvo kaj kreskigi 
emocian ligitecon al Esperanto", - skribis Boris Kolker, prezentante la libron. Tio 
estas la dua eldono de la libro, radikale relaborita kaj internaciigita. La instruado 
okazas per la uzo de verkoj de Ludoviko Zamenhof, Claude Piron, Istvan Nemere, 
Julio Baghy, John VVells, Marjorie Boulton, Albert Goodheir, Emilja Lapenna, Cezaro 
Rossetti, Lorjak, Kalomano Kalocsay kaj dudeko da aliaj aŭtoroj. Perfektiga kurso de 
Esperanto kaj Gvidlibro pri la Esperanta kulturo. 

Eld. UEA , 291 p. Prezo: € 18,00. Triona rabato ekde 3 ekzempleroj. 


La Finow-Kanal-Kunveno, 22/23.06.2002 





Ĉe la bordo de la lago Ŭdersee, proksime de Ebersvvalde troviĝas naturamika domo 
meze de belega arbaro. Modernigitaj ĉambroj kaj bonegaj manĝaĵoj regalis la 
partoprenantojn de la Finow-Kana!-Kunveno. 

Jam vendredon, la alventagon, ni ĝuis la belan vesperan veteron sur teraso kaj 
babilante interkonatiĝis. Sabaton antaŭtagmeze okazis renkontiĝo dum kiu D-ro Karl- 
Hermann Simon prezentis sian „Lexicon Silvestre", kiun li en diversaj lingvoj preparas 
jam de jaroj. Kiel li detaligis en sia parolado la vortaro rilatas al arbaraj kreskaĵoj kaj 
vivomedioj kaj estas grupigita laŭ nocioj kaj ne laŭunuopaj nomoj. Oni jam aperigas 
tiun vortaron iom post iom en volumoj kaj laŭvice en diversaj lingvoj. 

Post la tagmanĝo ni veturis al Eberswalde kaj de tie faris haŭladan ŝipveturadon 
(Treidelfahrt) sur la Finow- Kanalo. La ŝipo estis tirita de blanka ĉevalo „Blitz". La 
suno brilis, estis varmege. Surŝipe ni trinkis kafon kaj manĝis kukon. 

Vespere en nia loĝejo atendis nin kradrostado kaj poste Hannelore Brunow faris 
prezentadon de ventrodancado surhavante belegan Hindan veston. 

Dimanĉon matene ĉiuj veturis denove al Eberswalde por viziti la ĝardenkulturan 
ekspozicion. Kondukis bone informita gvidantino, kiu ne nur parolis pri la eksponaĵoj, 
sed ankaŭ pri historiaj eventoj. 

Post la tagmanĝo en nia loĝdomo ni adiaŭis kaj bedaŭris, ke tiu bela kaj interesa 
semajnfino pasis tiel rapide. 

La sekvonta Finovv-Kanal-Kunveno okazos 21/22.06.2003. 

Pro la limigita nombro de litoj ni rekomendas al ĉiu interesulo sen prokraste mendi 
loĝejon ĉe la naturamika domo. 


Delia Pick 



Nia programo 


Aŭgusto 2002 


Septembro 2002 




1 Ne tute certe: kaj 
estas anoncita 
Gasto el Slovakio 

8 Jurgen VVulff: 

Aŭda kvizo 
kiel tempovojaĝo 
tra televidaj serioj 

15 El Madagaskaro 

vizitas nin 

Misa Razanamihantra 

22 sen speciala programo 

29 Gasto el Ruslando: 

Anatol Gonĉarov 


5 Hella Lanka: 

Raporto pri Du und 
Deine Welt 

7 Schnupperkurs 
Sabato, 14 h 

Provleciono kaj ĝeneralaj 
informoj pri Esperanto 

12 Klubaj Aferoj; 

Kontakto kun 
ĝemelaj urboj 

19 sen speciala programo 

26 Gerald kaj Mariko: 

Otzi, viro el la glacio 


Estrarkunsido: 26.9. -18.00 h 



La Esperanto-Arbo en la parko 
„am Goojenboom" kun (dekstre) 
la malgranda memorŝtono en 
bona ordo, vizitata ĉi.somere de 
kelkaj klubmembroj. 

Foto: Merla 


Nia kontribuaĵo por la „Tago de la fremdaj lingvoj" 

En marto de la nuna jaro dum konferenco miaj gekolegoj longe diskutis pri propono 
por fari „Tagon de la fremdaj lingvoj" en nia lernejo ankoraŭ antaŭ la someraj ferioj. 
Ĉu vere estas bona ideo? multaj skeptikis. Ni jam havas ja sufiĉe da laboro! persistis 
la aliaj. Nur kelkaj atentigis nin pri la aktivaj gepatroj, nome la patrinoj kiuj nepre 
postulis ke ankaŭ nia Gimnasio VVentorf faru tion. Fine, eĉ la lernejestro subtenis la 
proponon kaj la konferenco demokratie decidis la aferon. Tre malgranda plimulto 
gajnis sed eĉ 51 procentoj sufiĉas ja en demokratio, sekve la „Tago de la fremdaj 
lingvoj" devis okazi en la 2-a de Julio 2002! 









Kompreneble ke vole ne vole mi kaptis la okazon membriĝi en la komisiono por 
prepari la projekton. Kial? Nu, tiamaniere, kvazaŭ desube mi povis labori por la Fina 
Venko...Ĉesu ridi! Vi devas scii, ke mi sentas min kiel preskaŭ sola esperantista 
instruisto en mia vasta lernejlando Ŝiesvig-Holstinio. Feliĉe ke en nia klubo Lars 
Sozŭertuj montris sian pretecon helpi min. 

Do, lasu min iomete rakonti pri la realigo de nia kontribuaĵo: 

Unue, subtenata de mia kara edzino, mi konstruis grandan karton-paperan verdan 
testudon por nia Esperanto-informstando. Vi devas scii ke „Tesi la testudo" estas la 
titolo de nia lernolibro. En la koridoro la gelernantoj de mia Esperanto-grupo fiksis 
diversajn paperetojn por informi pri Esperanto. Krome ili amasigis inform-materialojn 
de nia klubo sur la tablo. 

La dua aranĝo estis muzik-instruado en granda sesa klaso. Mia muzik-kolego S-ro 
Bergmann gvidis nin per piano kaj Lars laŭte prononcis la kantotekstojn. Ni kune 
kantis „Super la nuboj" kaj „Dek boteloj sur la mur'". Grandan dankon al Elena 
Blasius pro la notoj por la lasta kanto! Estis la unua fojo ke mi ĉeestis en tia granda 
esperantlingva ĥoro. 

La tria activeco okazis en alia sesa klaso. Lars kaj mi kune realigis provlecionon por 
Esperanto. La gelernantoj laŭte legis kaj tradukis facilajn frazojn kaj devis kunmeti 
novajn frazojn. Speciale en tiu aranĝo mi rimarkis ke estis bona ideo fari la 
instruadon kun helpanta ekster-lerneja kompetenta esperantisto. Je la fino de nia 
lernej-jaro la koncentrado de la gejunuloj kompreneble ne plu estis en tre bona stato! 

La kvara aranĝo estis malgranda prelego de Lars pri Esperanto. Precipe gelernantoj 
el dekaj klasoj interesiĝis kaj aŭskultis. Lars klarigis ke Esperanto ne estas nur facil- 
lernebla lingvo por internacia komunikado. Li substrekis ke pere de Esperanto oni 
povas vere ĝui la internaciajn kontaktojn kadre de multnombraj kunvenoj, en privataj 
korespondaĵoj kaj dum vojaĝoj en fremdaj landoj per Pasporta Servo. 

Post nia laboro bedaŭrinde ni ne trovis tempon por viziti la aliajn diversajn aranĝojn 
de la „Tago de la fremdaj lingvoj", ekzemple pri angla, franca, latina, hispana, greka, 
hebrea, rusa kaj eĉ hinda lingvo, sed la aktivaj patrinoj de nia gelernantoj 
rekompencsis nin per kelkaj tre bongustaj manĝaĵoj kompreneble el fremdaj landoj... 

Klaŭs Friese, 2-a de Julio 2002 


Varbado en ĉefa stacio 


Hamburg (Iso). 

En la ĉefa stacio de Hamburg, bone videbla en la granda halo jam dum kelkaj jaroj 
troviĝas grandega ekrano kun informoj kaj varbaĵoj. 

Antaŭ kelkaj jaroj VVolfgang Beier de la oficejo Europaverstandigung sukcesis la 
unuan fojon, tie prezenti Esperanton. Nun Gerhard Hein de nove sukcesis tie enmeti 
varbadon por la Internacia Lingvo. 



Surstrata informstando 


Hamburg (ehh). 

En Eppendorfer LandstraBe dum multaj jaroj somere okazas surstrata festo de la 
kvartalo, kun mano, vendo- kaj informstandoj. 

En Julio ĉi-jare jam la duan fojon ankaŭ Esperanto estis prezentita pere de 
belaspekta informstando, kiun organizis Delia Pick kun la helpo de kelkaj amikoj. 
Gratulon pro la sukceso! 


Sprachdiskriminierung bei der EU 
Lingva diskriminacio en EU 

(El Germanlingva retpaĝo de Esperantoland) 

Der Esperanto-VVeltbund hat bei dem Europaischen Bŭrgerbeauftragten Jacob 
Soderman Beschwerde wegen der offenen Bevorzugung von Muttersprachlern des 
Englischen bei der Arbeitsplatz-Vergabe in Brŭssel eingelegt. Renato Corsetti, der 
Vorsitzende des Esperanto-VVeltbundes, verfŭgt ŭber eine Liste von 400 
Stellenanzeigen von Organisationen und Firmen aus dem Bereich der Europaischen 
Union, in denen Englisch ausdrŭcklich als Muttersprache gefordert wird - die 
Sprecher anderer Sprachen werden dadurch benachteiligt. Die betreffenden 
Organisationen werden durch die Europaische Union teilweise oder vollstandig 
finanziert; in einem Fall hat auch ein offizieller Dienst der Europaischen Kommission 
durch eine Stellenanzeige die Gleichberechtigung unabhangig von der 
Muttersprache verletzt. 

Der Esperanto-VVeltbund fordert nun, dass die Europaische Kommission 

1. den Diskriminierungs-Charakter verschiedener Anzeigen anerkennt, bei denen 
die angebotenen Stellen offiziell allen Bŭrgern der EU offenstehen, aber 
inoffiziell fŭr Englisch-Muttersprachler vorbehalten sind („English mother 
tongue", „English native speaker", „English mothertongue or equivalent" 
usw.), 

2. dafŭr Sorge tragt, dass diejenigen Organisationen und Firmen, die 
Diskriminierung gegenŭber den nicht-muttersprachlichen Sprechern des 
Englischen ausŭben, nicht weiter von der EU finanziert werden, 

3. Mittel und VVege untersucht, um sprachliche Diskriminierung durch diejenigen 
Organisationen zu verhindern, die ganz oder teilweise von der EU finanziert 
werden. 

► UEA postulas de EU ne plu toleri dungoofertojn, postulantaj Anglan lingvon 
denaske kaj la praktikatan favorigon de kandidatoj por postenoj en Eŭropaj institucioj 
aŭ firmoj, financataj de EU. 

Re al Esperanto en Hamburg 





